ประกาศโรงงานยาสูบ กระทรวงการคลังประกาศโรงงานยาสูบกระทรวงการคลังเรื่องโครงสร้างและการจัดส่วนงานในการบริหารงาน และสถานที่ติดต่อเพื่อขอรับข้อมูลข่าวสารของโรงงานยาสูบกระทรวงการคลัง[๑] ด้วยโรงงานยาสูบกระทรวงการคลัง พิจารณาแล้วเห็นเป็นการสมควรให้ปรับปรุงและแก้ไขเพิ่มเติมประกาศโรงงานยาสูบ กระทรวงการคลัง เรื่องโครงสร้างและการจัดส่วนงานในการบริหารงาน และสถานที่ติดต่อเพื่อขอรับข้อมูลข่าวสารของโรงงานยาสูบกระทรวงการคลัง ฉบับลงวันที่ ๑๙ พฤษภาคม ๒๕๔๓ เนื่องจากข้อมูลและรายละเอียดของประกาศฯ มีการเปลี่ยนแปลงแตกต่างไปจากเดิม ตลอดจนเพื่อให้ข้อมูลข่าวสารของโรงงานยาสูบกระทรวงการคลัง เป็นข้อมูลที่ถูกต้อง และเป็นปัจจุบัน เพื่อให้ประชาชนเข้าตรวจดูได้นั้นโรงงานยาสูบกระทรวงการคลัง จึงขอยกเลิกประกาศฯ ดังกล่าวข้างต้นและเห็นควรให้ใช้ประกาศฉบับนี้แทน ดังมีรายละเอียดดังนี้ตอนที่ ๑การอำนวยการ และการบริหารงาน โรงงานยาสูบกระทรวงการคลัง เป็นรัฐวิสาหกิจในสังกัดกระทรวงการคลังมีผู้อำนวยการยาสูบเป็นผู้บริหารสูงสุด รับผิดชอบการบริหารงาน โดยมีการอำนวยการและการบริหารงานดังนี้๑.การอำนวยการ๑.๑ให้มีคณะกรรมการคณะหนึ่ง ซึ่งมีรัฐมนตรีแต่งตั้ง เรียกว่า คณะกรรมการอำนวยการโรงงานยาสูบ กระทรวงการคลัง มีจำนวนอย่างน้อยห้าคนแต่ไม่เกินสิบห้าคนสำหรับประธานกรรมการให้รัฐมนตรีแต่งตั้ง๑.๒คณะกรรมการอำนวยการโรงงานยาสูบ กระทรวงการคลังมีอำนาจหน้าที่รับผิดชอบควบคุมการบริหารงานและกำหนดนโยบายในการบริหารงานโดยทั่วไปของโรงงานยาสูบ ซึ่งกำหนดให้มีการประชุมคณะกรรมการอำนวยการฯเพื่อพิจารณาปัญหาต่าง ๆ ที่ผู้อำนวยการยาสูบนำเสนอหารืออย่างน้อยเดือนละ ๑ ครั้ง๒.การบริหารงาน๒.๑รัฐมนตรีว่าการกระทรวงการคลังเป็นผู้แต่งตั้งผู้อำนวยการยาสูบเป็นหัวหน้าบริหารงานโรงงานยาสูบ และได้รับมอบอำนาจจากรัฐมนตรีว่าการกระทรวงการคลังให้มีหน้าที่รับผิดชอบ ควบคุม กำกับดูแลกำหนดนโยบายการบริหารงานให้สอดคล้องเป็นไปตามนโยบายของคณะกรรมการอำนวยการโรงงานยาสูบกระทรวงการคลัง และรัฐมนตรีว่าการกระทรวงการคลัง๒.๒ในการบริหารงานของผู้อำนวยการยาสูบ ให้มีอำนาจหน้าที่รับผิดชอบในการบริหารงานโรงงานยาสูบทั้งสิ้นแต่หากจำเป็นต้องจัดให้มีระเบียบว่าด้วยการปฏิบัติอื่นใดสำหรับเป็นบรรทัดฐานในการบริหารงานของโรงงานยาสูบ ผู้อำนวยการยาสูบจะต้องเสนอขอรับความเห็นชอบจากคณะกรรมการอำนวยการโรงงานยาสูบ กระทรวงการคลังก่อนประกาศใช้๒.๓ เพื่อสนับสนุนให้โรงงานยาสูบมีการกำกับดูแลกิจการที่ดีมีระบบควบคุมภายใน ระบบจัดการ และบริหารความเสี่ยง และระบบการตรวจสอบภายในที่ดีเพื่อให้การปฏิบัติงานเป็นไปอย่างมีประสิทธิภาพ ประสิทธิผล และประหยัดจึงให้มีคณะกรรมการตรวจสอบ จำนวนอย่างน้อยสามคนแต่ไม่เกินห้าคนแต่งตั้งโดยคณะกรรมการอำนวยการ๒.๓.๑สำนักตรวจสอบ อยู่ในความรับผิดชอบกำกับดูแลในการบริหารงานโดยคณะกรรมการตรวจสอบ๒.๔ในการบริหารงานของผู้อำนวยการยาสูบ จะมีรองผู้อำนวยการอีกจำนวน ๔ ท่าน คือรองผู้อำนวยการยาสูบด้านบริหาร รองผู้อำนวยการยาสูบด้านการผลิต รองผู้อำนวยการยาสูบด้านตลาดและรองผู้อำนวยการยาสูบด้านใบยา เพื่อช่วยเหลือผู้อำนวยการยาสูบ ในการบริหารงาน มีการแบ่งงานออกเป็นกลุ่มภารกิจดังนี้๒.๔.๑กลุ่มภารกิจด้านอำนวยการ ที่ขึ้นตรงต่อผู้อำนวยการยาสูบ และมีผู้อำนวยการยาสูบเป็นผู้รับผิดชอบกำกับดูแลในการบริหารงานโดยตรง คือ๒.๔.๑.๑สำนักผู้อำนวยการ๒.๔.๑.๒ส่วนการงบประมาณ๒.๔.๑.๓ส่วนกฎหมาย๒.๔.๑.๔ผู้ชำนาญการปรุง/ผู้ชำนาญการใบยา๒.๔.๑.๕ผู้ตรวจการ๒.๔.๑.๖ฝ่ายการแพทย์๒.๔.๑.๗ศูนย์ประสานงานร่วมป้องกันการลักลอบปลอมแปลงบุหรี่๒.๔.๑.๘กองความปลอดภัย สิ่งแวดล้อมและคุณภาพงาน๒.๔.๒กลุ่มภารกิจด้านอำนวยการ ที่มีรองผู้อำนวยการยาสูบด้านบริหาร เป็นผู้รับผิดชอบกำกับดูแลในการบริหารงานคือ๒.๔.๒.๑ฝ่ายบัญชีและการเงิน๒.๔.๒.๒ฝ่ายทรัพยากรบุคคล๒.๔.๒.๓ฝ่ายจัดหาและรักษาพัสดุ๒.๔.๓กลุ่มภารกิจด้านการผลิต มีรองผู้อำนวยการยาสูบด้านการผลิต เป็นผู้รับผิดชอบกำกับดูแลในการบริหารงานคือ๒.๔.๓.๑ฝ่ายผลิต๒.๔.๓.๒ฝ่ายวิศวกรรมและพัฒนา๒.๔.๓.๓ฝ่ายวิจัยและพัฒนา๒.๔.๓.๔ส่วนการพิมพ์๒.๔.๔กลุ่มภารกิจด้านตลาด มีรองผู้อำนวยการยาสูบด้านตลาดเป็นผู้รับผิดชอบกำกับดูแลในการบริหารงาน คือ๒.๔.๔.๑ฝ่ายตลาด๒.๔.๔.๒ฝ่ายพัฒนาธุรกิจ๒.๔.๕กลุ่มภารกิจด้านใบยา มีรองผู้อำนวยการยาสูบด้านใบยาเป็นผู้รับผิดชอบกำกับดูแลในการบริหารงาน คือ๒.๔.๕.๑ฝ่ายใบยาตอนที่ ๒แผนผังการจัดส่วนงานโรงงานยาสูบกระทรวงการคลัง ตอนที่ ๓สรุปขอบเขตหน้าที่ความรับผิดชอบโครงสร้างและการจัดส่วนงานในการบริหารงานโรงงานยาสูบกระทรวงการคลัง ๑. สำนักตรวจสอบ มีผู้อำนวยการสำนักตรวจสอบเป็นผู้รับผิดชอบการบริหารงาน๑.๑ มีหน้าที่ในการตรวจสอบเพื่อให้ความเชื่อมั่นประกอบด้วยการสอบทานกระบวนการปฏิบัติงานการประเมินความเพียงพอของนโยบาย ระเบียบวิธีปฏิบัติ การบริหารความเสี่ยง การควบคุมภายในและการกำกับดูแลกิจการที่ดีของโรงงานยาสูบว่ามีความเพียงพอ มีประสิทธิภาพประสิทธิผล และให้คำแนะนำปรึกษาแก่หน่วยงานเกี่ยวกับระบบการควบคุมภายใน การส่งเสริมการกำกับดูแลที่ดีและกฎระเบียบ ข้อบังคับ๑.๒ โครงสร้างและการจัดส่วนงานในการบริหารงาน ดังนี้๑.๒.๑ กองธุรการ๑.๒.๒ ผู้ตรวจสอบ๒. กลุ่มภารกิจด้านอำนวยการ๒.๑ สำนักผู้อำนวยการ มีผู้อำนวยการสำนักผู้อำนวยการเป็นผู้รับผิดชอบการบริหารงาน๒.๑.๑ มีหน้าที่รับผิดชอบ ดำเนินงานด้านเลขานุการ งานสารบรรณ งานประชาสัมพันธ์งานการประชุมและรายงาน งานด้านการรักษาความปลอดภัยงานบริการยานพาหนะของโรงงานยาสูบรวมทั้งงานในส่วนที่เป็นกิจกรรมของผู้อำนวยการยาสูบ รองผู้อำนวยการยาสูบผู้ตรวจการ ผู้ชำนาญการปรุง และผู้ชำนาญการใบยาตลอดจนมีหน้าที่รับผิดชอบงานหรือกิจกรรมต่าง ๆ ที่มิได้กำหนดให้อยู่ในความรับผิดชอบของหน่วยงานใด๒.๑.๒ โครงสร้างและการจัดส่วนงานในการบริหารงาน ดังนี้๒.๑.๒.๑ กองธุรการ๒.๑.๒.๒ กองเลขานุการ๒.๑.๒.๓ กองกิจกรรมพิเศษ๒.๑.๒.๔ กองรักษาความปลอดภัย๒.๑.๒.๕ กองบริการยานพาหนะ๒.๑.๒.๖ กองบริหารจัดการกองทุนสำรองเลี้ยงชีพพนักงานยาสูบ๒.๒ ส่วนการงบประมาณ มีหัวหน้าส่วนการงบประมาณเป็นผู้รับผิดชอบการบริหารงาน๒.๒.๑ มีหน้าที่วางแผน อำนวยการ ประสานงาน จัดทำงบประมาณ บริหาร ควบคุมติดตามประเมินผลการใช้งบประมาณของส่วนงานต่าง ๆ รวมทั้งวิเคราะห์และพัฒนาระบบการงบประมาณของโรงงานยาสูบ๒.๒.๒ โครงสร้างและการจัดส่วนงานในการบริหารงาน ดังนี้๒.๒.๒.๑ กองธุรการ๒.๒.๒.๒ กองงบประมาณ๒.๒.๒.๓ กองบริหารและควบคุมงบประมาณ๒.๒.๒.๔ กองวิเคราะห์และประเมินผล๒.๓ ส่วนกฎหมาย มีหัวหน้าส่วนกฎหมาย เป็นผู้รับผิดชอบการบริหารงาน๒.๓.๑ มีหน้าที่รับผิดชอบงานด้านกฎหมาย ระเบียบ ข้อบังคับ ประกาศและคำสั่งของโรงงานยาสูบ ให้คำปรึกษาด้านวิชาการกฎหมายปัญหากฎหมายแก่หน่วยงานในโรงงานยาสูบ ตีความวินิจฉัยข้อกฎหมายดำเนินคดีและจัดหาทำสัญญา ประสานงานกับหน่วยราชการในกรณีที่มีปัญหาข้อกฎหมายเกิดขึ้น๒.๓.๒ โครงสร้างและการจัดส่วนงานในการบริหารงาน ดังนี้๒.๓.๒.๑ กองนิติการ๒.๓.๒.๒ กองสัญญา๒.๔ ผู้ชำนาญการปรุง/ผู้ชำนาญการใบยามีหน้าที่ศึกษา วิจัยและพัฒนา คิดค้น กำหนดและปรับปรุงสูตรบุหรี่รสต่าง ๆ ทุกตรา ทดลองออกผลิตภัณฑ์ตามนโยบายของโรงงานยาสูบรวมทั้งให้คำปรึกษาเสนอแนะต่อผู้อำนวยการยาสูบเกี่ยวกับการปรับปรุงคุณภาพบุหรี่ไม่มีการจัดแบ่งส่วนงานย่อย ๆ ออกไป และอยู่ในความรับผิดชอบของรองผู้อำนวยการยาสูบด้านใบยา๒.๕ ผู้ตรวจการ จำนวน ๓ ตำแหน่ง และรองผู้ตรวจการ จำนวน ๓ ตำแหน่งมีหน้าที่ตรวจตรา ดูแลกิจการของส่วนงานต่าง ๆตามที่ผู้อำนวยการยาสูบมอบหมาย ทั้งนี้ให้ประสานงานกับหน่วยงานที่รับผิดชอบในการดูแลการดำเนินงานการให้บริการความเรียบร้อยของอาณาบริเวณสถานที่ตั้งของส่วนงานนั้น และปฏิบัติงานอื่น ๆตามที่ได้รับมอบหมาย๒.๖ ฝ่ายการแพทย์ มีผู้อำนวยการฝ่ายการแพทย์เป็นผู้รับผิดชอบการบริหารงาน๒.๖.๑ มีหน้าที่ให้การรักษาพยาบาล และป้องกันโรคแก่พนักงานยาสูบ ครอบครัวและบุคคลภายนอกที่ระเบียบว่าด้วยการรักษาพยาบาลของโรงงานยาสูบกำหนดไว้ ตรวจสุขภาพประจำปีตรวจสุขภาพผู้สูงอายุเฉพาะพนักงานยาสูบและตรวจร่างกายผู้สมัครเข้าทำงานใหม่ โดยมีโรงพยาบาลโรงงานยาสูบเป็นศูนย์กลางในการให้บริการซึ่งมีเตียงรับผู้ป่วยไว้รักษาในโรงพยาบาลได้ประมาณ ๑๒๐ เตียง๒.๖.๒ โครงสร้างและการจัดส่วนงานในการบริหารงาน ดังนี้๒.๖.๒.๑ กองธุรการ๒.๖.๒.๒ กองบัญชีและการเงิน๒.๖.๒.๓ กองอายุรกรรม๒.๖.๒.๔ กองศัลยกรรม๒.๖.๒.๕ กองสูตินรีเวช๒.๖.๒.๖ กองทันตกรรม๒.๖.๒.๗ กองพยาธิวิทยา๒.๖.๒.๘ กองจักษุ โสต ศอ นาสิก๒.๖.๒.๙ กองกุมารเวช๒.๖.๒.๑๐ กองรังสี๒.๖.๒.๑๑ กองเภสัชกรรม๒.๖.๒.๑๒ กองพยาบาล๒.๗ ศูนย์ประสานงานร่วมป้องกันการลักลอบปลอมแปลงบุหรี่มีฐานะเทียบเท่ากอง สายงานการบังคับบัญชาขึ้นตรงผู้อำนวยการยาสูบและอยู่ภายใต้การกำกับดูแลด้านนโยบายและแนวทางปฏิบัติของคณะอนุกรรมการกำหนดนโยบายป้องกันและปราบปรามการปลอมแปลงบุหรี่จัดตั้งขึ้นโดยมีวัตถุประสงค์เพื่อรับผิดชอบงานด้านการป้องกันและปราบปรามการลักลอบค้าบุหรี่ปลอมควบคุมการแพร่กระจายของการค้าบุหรี่ปลอม และสกัดกั้นไม่ให้บุหรี่ปลอมแทรกเข้าสู่ตลาด๒.๘ กองความปลอดภัย สิ่งแวดล้อมและคุณภาพงานมีหน้าที่ควบคุม ดูแล ส่งเสริมและสนับสนุนงานด้านความปลอดภัยอาชีวอนามัย และสภาพแวดล้อมในการทำงาน งานด้านสิ่งแวดล้อมและงานด้านพัฒนาคุณภาพงานของโรงงานยาสูบ ให้เป็นไปตามมาตรฐาน๒.๙ ฝ่ายบัญชีและการเงิน มีผู้อำนวยการฝ่ายบัญชีและการเงินเป็นผู้รับผิดชอบการบริหารงาน๒.๙.๑ มีหน้าที่ดำเนินการ บริหารงานด้านบัญชี การเงิน การธนาคาร การจัดหาแหล่งเงินทุนและพัสดุ ต้นทุนการผลิต การประกันภัย การตรวจสอบบัญชีการบริหารเงินเดือนและค่าจ้าง ตลอดจนวางระบบและควบคุมการจัดทำบัญชีการเงินบัญชีต้นทุน และโครงการต่าง ๆ รวมทั้งรับผิดชอบการวิเคราะห์ข้อมูลจัดทำรายงานการพยากรณ์ภาวะทางเศรษฐกิจ พฤติกรรมและแนวโน้มของราคาต้นทุน กำไรปริมาณการใช้ อัตราการสูญเสียและระดับคงคลังของวัตถุดิบ รวมทั้งปัจจัยการผลิตต่างๆ๒.๙.๒ โครงสร้างและการจัดส่วนงานในการบริหารงาน ดังนี้๒.๙.๒.๑ กองธุรการ๒.๙.๒.๒ กองบัญชีประมวล๒.๙.๒.๓ กองบัญชีต้นทุน๒.๙.๒.๔ กองบัญชีรายได้และภาษี๒.๙.๒.๕ กองวิเคราะห์ต้นทุนและการเงิน๒.๙.๒.๖ กองบัญชีตรวจจ่าย๒.๙.๒.๗ กองรับและจ่ายเงิน๒.๑๐ ฝ่ายทรัพยากรบุคคล มีผู้อำนวยการฝ่ายทรัพยากรบุคคลเป็นผู้รับผิดชอบการบริหารงาน๒.๑๐.๑ มีหน้าที่วางแผน อำนวยการ กำกับการประสานงานในการบริหารบุคคล ดำเนินการวางแผนกำลังคนและสรรหาบุคลากรการจัดทำและควบคุมอัตรากำลัง ตลอดจนการปรับปรุงองค์กร และระบบงานให้เหมาะสมการฝึกอบรมและพัฒนาพนักงาน การประเมินผลการปฏิบัติงานเพื่อเพิ่มประสิทธิภาพบุคคลงานผลประโยชน์ตอบแทนในด้านการบริหารเงินเดือนและค่าจ้าง การสวัสดิการการบริหารแรงงานสัมพันธ์ งานวินัยและร้องทุกข์๒.๑๐.๒ โครงสร้างและการจัดส่วนงานในการบริหารงาน ดังนี้๒.๑๐.๒.๑ กองธุรการ๒.๑๐.๒.๒ กองจัดการบุคลากร๒.๑๐.๒.๓ กองบริหารกำลังคนและเงินเดือน๒.๑๐.๒.๔ กองฝึกอบรมและพัฒนาพนักงาน๒.๑๐.๒.๕ กองสวัสดิการและพนักงานสัมพันธ์๒.๑๑ ฝ่ายจัดหาและรักษาพัสดุ มีผู้อำนวยการฝ่ายจัดหาและรักษาพัสดุเป็นผู้รับผิดชอบการบริหารงาน๒.๑๑.๑ มีหน้าที่รับผิดชอบดูแลการดำเนินงานจัดหา และเก็บรักษาพัสดุทั้งจากในประเทศและต่างประเทศ สำหรับใช้ในการผลิตบุหรี่พัสดุอุปกรณ์เครื่องใช้สำนักงานของส่วนงานต่าง ๆ ของโรงงานยาสูบอะไหล่เครื่องจักรต่าง ๆ รวมทั้งดูแลรับผิดชอบเกี่ยวกับการวางแผนขนส่งและควบคุมการปฏิบัติงานขนส่งพัสดุให้เป็นไปตามระเบียบปฏิบัติอย่างมีประสิทธิภาพและประสิทธิผล เพื่อสามารถสนับสนุนภารกิจหลักของโรงงานยาสูบ๒.๑๑.๒ โครงสร้างและการจัดส่วนงานในการบริหารงาน ดังนี้๒.๑๑.๒.๑ กองธุรการ๒.๑๑.๒.๒ กองจัดหาในประเทศ๒.๑๑.๒.๓ กองจัดหาต่างประเทศและออกของ๒.๑๑.๒.๔ กองคลังสินค้า๒.๑๑.๒.๕ กองบริหารพัสดุ๒.๑๑.๒.๖ กองขนส่ง๓. กลุ่มภารกิจด้านการผลิต๓.๑ ฝ่ายผลิต มีผู้อำนวยการฝ่ายผลิต เป็นผู้รับผิดชอบการบริหารงาน๓.๑.๑ มีหน้าที่วางแผนการผลิต อำนวยการ ควบคุมการดำเนินการผลิตบุหรี่กำหนดชั่วโมงการทำงานของพนักงาน รวมทั้งควบคุม กำกับ ดูแล การซ่อมบำรุงรักษาเครื่องจักรและอุปกรณ์การผลิตต่างๆ๓.๑.๒ โครงสร้างและการจัดส่วนงานในการบริหารงาน ดังนี้๓.๑.๒.๑ กองธุรการ๓.๑.๒.๒ กองวางแผนและควบคุมการผลิต๓.๑.๒.๓ กองการยาเส้นพอง๓.๑.๒.๔ โรงงานผลิตยาสูบ ๓๓.๑.๒.๕ โรงงานผลิตยาสูบ ๔๓.๑.๒.๖ โรงงานผลิตยาสูบ ๕หมายเหตุแต่ละโรงงานผลิตยาสูบ ประกอบด้วย๑) กองการใบยา๒) กองการมวนและบรรจุ๓) กองซ่อมบำรุง๔) งานธุรการ๓.๒ ฝ่ายวิศวกรรมและพัฒนา มีผู้อำนวยการฝ่ายวิศวกรรมและพัฒนาเป็นผู้รับผิดชอบการบริหารงาน๓.๒.๑ มีหน้าที่รับผิดชอบและดำเนินการเกี่ยวกับงานด้านวิศวกรรม และสถาปัตยกรรมการผลิต การจัดหา การให้บริการ การซ่อมบำรุงรักษาเครื่องจักร เครื่องกลอุปกรณ์การผลิตพลังงาน และสาธารณูปโภค การซ่อมบำรุงดูแล อาคาร สิ่งปลูกสร้างและบริเวณที่เป็นทรัพย์สินโรงงานยาสูบ การวางแผนการซ่อมบำรุงรักษาเครื่องจักรเครื่องกล อุปกรณ์การผลิต และการผลิต การจัดหาอะไหล่ทั้งจากในประเทศและต่างประเทศให้สอดคล้องกับแผนงานการผลิตบุหรี่ของโรงงานยาสูบตลอดจนการรับจ้างดำเนินการให้กับส่วนงานภายนอก๓.๒.๒ โครงสร้างและการจัดส่วนงานในการบริหารงาน ดังนี้๓.๒.๒.๑ กองธุรการ๓.๒.๒.๒ กองจัดหาและคลังพัสดุอะไหล่๓.๒.๒.๓ กองผลิตชิ้นส่วนอะไหล่และอุปกรณ์๓.๒.๒.๔ กองซ่อมบำรุงเครื่องจักร๓.๒.๒.๕ กองซ่อมบำรุงระบบพลังงานและสาธารณูปโภค๓.๒.๒.๖ กองอาคารและสถานที่๓.๒.๒.๗ กองพัฒนาระบบวิศวกรรม๓.๓ ฝ่ายวิจัยและพัฒนา มีผู้อำนวยการฝ่ายวิจัยและพัฒนาเป็นผู้รับผิดชอบการบริหารงาน๓.๓.๑ มีหน้าที่วิจัยและพัฒนาผลิตภัณฑ์บุหรี่ ใบยา สารปรุงวัสดุห่อมวน บรรจุภัณฑ์ เทคนิคการผลิต และทำหน้าที่ในการควบคุมคุณภาพวัตถุดิบต่างๆ ที่ใช้ในการผลิต ตลอดจนการควบคุมคุณภาพบุหรี่สำเร็จรูปรวมทั้งการให้บริการด้านวิชาการที่เกี่ยวกับบุหรี่ วัตถุดิบต่าง ๆ และด้านวิทยาศาสตร์แก่หน่วยงานที่เกี่ยวข้อง๓.๓.๒ โครงสร้างและการจัดส่วนงานในการบริหารงาน ดังนี้๓.๓.๒.๑ กองธุรการและบริการข้อมูล๓.๓.๒.๒ กองวิเคราะห์วัตถุห่อมวน๓.๓.๒.๓ กองวิเคราะห์ผลิตภัณฑ์ยาสูบ๓.๓.๒.๔ กองทดลอง๓.๓.๒.๕ กองวิจัยและพัฒนาผลิตภัณฑ์๓.๓.๒.๖ กองวิเคราะห์สารจากการเผาไหม้บุหรี่๓.๔ ส่วนการพิมพ์ มีหัวหน้าส่วนการพิมพ์เป็นผู้รับผิดชอบการบริหารงาน๓.๔.๑ มีหน้าที่รับผิดชอบงานออกแบบบรรจุภัณฑ์ยาสูบและวัสดุห่อมวนต่าง ๆ จัดพิมพ์บรรจุภัณฑ์ ซองอ่อน (Soft Pack) และสิ่งพิมพ์ต่าง ๆ ที่ใช้ในกิจการของโรงงานยาสูบ รวมทั้งกำกับดูแลการซ่อมบำรุงรักษาเครื่องพิมพ์และอุปกรณ์ของส่วนการพิมพ์โรงงานยาสูบ๓.๔.๒ โครงสร้างและการจัดส่วนงานในการบริหารงาน ดังนี้๓.๔.๒.๑ กองธุรการ๓.๔.๒.๒ กองเตรียมการพิมพ์๓.๔.๒.๓ กองพิมพ์๓.๔.๒.๔ กองซ่อมและรักษาพัสดุ๔. กลุ่มภารกิจด้านการตลาด๔.๑ ฝ่ายตลาด มีผู้อำนวยการฝ่ายตลาด เป็นผู้รับผิดชอบการบริหารงาน๔.๑.๑ มีหน้าที่บริหารงานการตลาดทั้งหมดของโรงงานยาสูบโดยจัดทำแผนพัฒนาการตลาดของโรงงานยาสูบในระยะยาวให้สัมพันธ์กับความต้องการของผู้บริโภคพัฒนากลยุทธ์การตลาด ด้านผลิตภัณฑ์ ด้านราคา ด้านช่องทางการจัดจำหน่ายและด้านส่งเสริมการจำหน่ายให้สอดคล้องกับแผนพัฒนาการตลาดจัดทำและประสานแผนงานการตลาดประจำปี รับผิดชอบต่อยอดขายรายได้ของโรงงานยาสูบผลกำไร และส่วนแบ่งตลาดของผลิตภัณฑ์ตราต่าง ๆ โดยควบคุมแผนปฏิบัติการทางการตลาดด้านการขาย ด้านการกระจายสินค้า ด้านผลิตภัณฑ์ และการดำเนินงานต่าง ๆของฝ่ายให้เป็นไปอย่างมีประสิทธิภาพ เป็นคณะทำงานหน่วยธุรกิจที่มีกลยุทธ์ร่วม (STRATEGIC BUSINESS UNIT หรือ SBU) ที่ได้รับการแต่งตั้งเพื่อพิจารณาหรือปรับปรุงธุรกิจของโรงงานยาสูบหรือโครงการที่ได้รับมอบหมาย๔.๑.๒ โครงสร้างและการจัดส่วนงานในการบริหารงาน ดังนี้๔.๑.๒.๑ กองธุรการ๔.๑.๒.๒ กองจัดการผลิตภัณฑ์๔.๑.๒.๓ กองพัฒนาการตลาด๔.๑.๒.๔ กองปฏิบัติการขาย๔.๑.๒.๕ กองบริหารขาย๔.๑.๒.๖ กองคลังผลิตภัณฑ์๔.๑.๒.๗ กองบริหารช่องทางการจำหน่าย๔.๒ ฝ่ายพัฒนาธุรกิจ มีผู้อำนวยการฝ่ายพัฒนาธุรกิจ เป็นผู้รับผิดชอบการบริหารงาน๔.๒.๑มีหน้าที่ศึกษาถึงความเป็นไปได้ของโครงการลงทุนหรือโครงการริเริ่มใหม่ ๆ ในเชิงธุรกิจเพื่อการขยายงานธุรกิจปัจจุบันหรือการขยายไปสู่ธุรกิจใหม่ หรือตลาดใหม่เพื่อให้โรงงานยาสูบมีทางเลือกและมีโอกาสในการเพิ่มรายได้และเติบโตในธุรกิจต่อไปในอนาคตประสานงานในการจัดทำแผนวิสาหกิจ แผนงาน/โครงการ แผนปฏิบัติการการประเมินผลและเก็บรวบรวมข้อมูลสถิติ ตลอดจนการวิเคราะห์ข้อมูลเพื่อเป็นประโยชน์ต่อการวางแผนและการตัดสินใจของฝ่ายบริหาร รวมทั้งรับผิดชอบในการบริการความเชี่ยวชาญทั้งทางด้านการให้บริการระบบงานสารสนเทศและบริการจัดเตรียมข้อมูลประมวลผลด้วยเครื่องคอมพิวเตอร์รวมทั้งการใช้อุปกรณ์สำนักงานด้วยระบบการสื่อสารทางอิเล็กทรอนิกส์หรือระบบการสื่อสารติดต่อทางไกลเพื่อสนับสนุนฝ่ายบริหารให้มีข้อมูลที่ทันสมัยรวดเร็วและพอเพียงต่อการวางแผนและควบคุมประเมินผลการดำเนินงานด้านต่าง ๆ อาทิการตลาดและการจัดจำหน่าย การผลิต การจัดหาและคลังสินค้าการจัดการด้านบัญชีและการเงิน และการจัดการด้านทรัพยากรบุคคล เป็นต้น๔.๒.๒ โครงสร้างและการจัดส่วนงานในการบริหารงาน ดังนี้๔.๒.๒.๑ กองธุรการและสถิติ๔.๒.๒.๒ กองแผนวิสาหกิจ๔.๒.๒.๓ กองโครงการธุรกิจ๔.๒.๒.๔ ศูนย์เทคโนโลยีสารสนเทศ มีส่วนงานในความรับผิดชอบกำกับดูแลประกอบด้วย๔.๒.๒.๔.๑ กองสารสนเทศ๔.๒.๒.๔.๒ กองพัฒนาระบบสารสนเทศ๔.๒.๒.๔.๓ กองพัฒนาโปรแกรมสำเร็จรูป๔.๒.๒.๔.๔ กองเทคนิคและเครือข่าย๔.๒.๒.๔.๕ งานธุรการ๕. กลุ่มภารกิจด้านใบยา๕.๑ ฝ่ายใบยา มีผู้อำนวยการฝ่ายใบยา เป็นผู้รับผิดชอบการบริหารงาน๕.๑.๑ มีหน้าที่ควบคุมพัฒนาคุณภาพใบยา แนะนำส่งเสริมการผลิตและการจัดหาใบยาสูบในประเทศ ดำเนินการเกี่ยวกับจัดอัตราส่วนผสมของใบยาชนิดต่าง ๆการแยกก้านและอบใบยาเวอร์ยิเนียร์ เบอร์เลย์ การทำความสะอาด ใบยาเตอร์กิชการบรรจุหีบห่อใบยา ดูแลรักษาใบยาที่อบแล้วที่เก็บรักษาที่โกดังเก็บใบยาในส่วนภูมิภาคตลอดจนควบคุมการขนส่งใบยามายังโรงงานยาสูบ กรุงเทพฯ๕.๑.๒ โครงสร้างและการจัดส่วนงานในการบริหารงาน ดังนี้๕.๑.๒.๑ กองธุรการ๕.๑.๒.๒ กองมาตรฐานใบยา๕.๑.๒.๓ กองจัดการใบยาและพัสดุไร่๕.๑.๒.๔ กองประสานงานภูมิภาค๕.๑.๒.๕ สำนักงานยาสูบ มี ๘ แห่ง ได้แก่ สำนักงานยาสูบเชียงใหม่ เชียงรายสุโขทัย แพร่ บ้านไผ่ เพชรบูรณ์ นครพนม หนองคายแต่ละสำนักงานมีส่วนงานในความรับผิดชอบกำกับดูแล ประกอบด้วย๑) กองธุรการและบัญชี๒) กองจัดหาใบยา๕.๑.๒.๖ โรงอบใบยาเด่นชัย มีส่วนงานในความรับผิดชอบกำกับดูแลประกอบด้วย๑) กองธุรการและบัญชี๒) กองอบใบยา๓) กองซ่อมบำรุงรักษา๕.๑.๒.๗ สถานีทดลองยาสูบแม่โจ้ มีส่วนงานในความรับผิดชอบกำกับดูแล ประกอบด้วย๑) กองธุรการและบัญชี๒) กองเกษตรกรรม๓) กองดินและปุ๋ย๔) กองกีฏวิทยา๕) กองโรควิทยา๖) กองเกษตรวิศวกรรมตอนที่ ๔สถานที่ติดต่อเพื่อขอรับข้อมูลข่าวสารราชการของโรงงานยาสูบกระทรวงการคลัง การติดต่อขอคำแนะนำหรือขอรับข้อมูลข่าวสารของโรงงานยาสูบกระทรวงการคลัง ติดต่อได้ที่ ศูนย์ข้อมูลข่าวสาร/ประชาสัมพันธ์ กองกิจกรรมพิเศษสำนักผู้อำนวยการ โรงงานยาสูบ กระทรวงการคลัง เลขที่ ๑๘๔ ถนนพระราม ๔ แขวงคลองเตยเขตคลองเตย กรุงเทพฯ ๑๐๑๑๐ โทรศัพท์ ๐ - ๒๒๒๙ - ๑๐๐๐ โทรสาร ๐-๒๒๒๙-๑๒๙๙, E - หรือ www.thaitobacco.or.thประกาศณ วันที่ ๒๐ กันยายน พ.ศ. ๒๕๕๔อำนาจ เพิ่มชาติรองผู้อำนวยการยาสูบด้านใบยารักษาการแทนผู้อำนวยการยาสูบปริยานุช/ผู้จัดทำ๒๒ พฤศจิกายน๒๕๕๔ชาญ/ผู้ตรวจ๒๙ พฤศจิกายน๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๑๓๗ ง/หน้า ๘๑/๑๖ พฤศจิกายน ๒๕๕๔